28ê teşrîna peyêne ya 2009î de çarçewa festîvalêka Şaredarîya Licê de dewa Fîsî ya qezaya Licê ya Amedî de darî ameybî ronayene. Derheqê na aktîvîte de vera Serekwekîla Grûba HDPyî Merale Daniş Beştaşa ke o çax Heyetê Rayberdişê Merkezî yê DTPyî de bîye bi îdîaya 'propagandaya rêxistine û nameyê rêxistine ser o sûckerdiş' dewa amebî akerdene.
Mehkemeya Cezaya Girane ya Amedî derheqê dewa de pê sûcdarîya 'propagandaya rêxistine' derheqê Beştaşe de bira taloqê teqîbatî dabî. Beştaşe naye ser o muracatê Mehkemeya Qanûnê Bingeyî (AYM) kerdbi. AYMyî 8 serran ra dima cezaya ke dîyaya Beştaşe tesdîq kerde û îdîa kerd ke azadîya fikran nêameya binpaykerdene.
